রূপসা নদী
রূপসা নদী; বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৪৮৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রূপসা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮১। নদীটি পদ্মার একটি শাখা নদী। এটি ভৈরব নদ থেকে উৎপত্তি হয়েছে এবং পরবর্তীতে পশুর নামে প্রবাহিত হয়েছে। খুলনা তথা দক্ষিন অঞ্চলের লাইটার জাহাজ চলাচলের অন্যতম মাধ্যম। খুলনা অঞ্চলের বানিজ্যর বেশীর ভাগ রুপসা নদী কেন্দ্রিক। রুপসার তীরে আছে বানৌজা তিতুমীর ও খুলনা শিপইয়ার্ড। শিল্পের মধ্য নদীর তীরে জেলখানা ফেরিঘাটের বিপরীত পাড়ে আছে (সেনের বাজার) রাজাপুর সল্ট রিফাইনারি লি.।